b'\n_START_ARTICLE_\nConnecticut Western Reserve\n_START_PARAGRAPH_\nConnecticut Western Reserve oli Luoteisterritoriossa sijainnut maa-alue, jota Connecticutin siirtokunta ja my\xc3\xb6hemmin Connecticutin osavaltio vaati itselleen. Alue kuuluu nyky\xc3\xa4\xc3\xa4n Ohiolle. Kuningas Kaarle II oli luvannut alueen Connecticutille vuonna 1662._NEWLINE_Connecticut luopui osasta aluevaatimuksistaan vuonna 1786, Yhdysvaltain vapaussodan j\xc3\xa4lkeen. Luoteisterritorio perustettiin 1787. Connecticut jatkoi kuitenkin Western Reserven it\xc3\xa4isen osan omistamista. Pian alue myytiin osissa Connecticut Land Companylle, joka myi sen uudisasukkaille._NEWLINE_Nyky\xc3\xa4\xc3\xa4n useat ohiolaiset instituutiot k\xc3\xa4ytt\xc3\xa4v\xc3\xa4t Western Reserve -nime\xc3\xa4. N\xc3\xa4hin lasketaan muun muassa Western Reserve Academy ja Case Western Reserve University.'